CELEX: 22018D1804
Language: bg
Date: 2016-12-02 00:00:00
Title: Решение на Съвместния комитет на ЕИП № 244/2016 от 2 декември 2016 година за изменение на приложение XIII (Транспорт) към Споразумението за ЕИП [2018/1804]

22.11.2018   
               
               
                  BG
               
               
                  Официален вестник на Европейския съюз
               
               
                  L 296/37
               
            
         РЕШЕНИЕ НА СЪВМЕСТНИЯ КОМИТЕТ НА ЕИП № 244/2016
         от 2 декември 2016 година
         за изменение на приложение XIII (Транспорт) към Споразумението за ЕИП [2018/1804]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Директива 2011/76/ЕС на Европейския парламент и на Съвета от 27 септември 2011 г. за изменение на Директива 1999/62/ЕО относно заплащането на такси от тежкотоварни автомобили за използване на определени инфраструктури (1) следва да бъде включена в Споразумението за ЕИП.
                  
               
                     (2)
                  
                  
                     Поради това приложение XIII към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Точка 18а (Директива 1999/62/ЕО на Европейския парламент и на Съвета) от приложение XIII към Споразумението за ЕИП се изменя, както следва:
            
                        1.
                     
                     
                        Добавя се следното тире:
                        
                                    „—
                                 
                                 
                                    
                                       32011 L 0076: Директива 2011/76/ЕС на Европейския парламент и на Съвета от 27 септември 2011 г. (ОВ L 269, 14.10.2011 г., стр. 1).“
                                 
                              
                  
                        2.
                     
                     
                        Букви г) и д) се заменят със следното:
                        
                                    „д)
                                 
                                 
                                    В член 7и, параграф 2 се добавят следните алинеи:
                                    „По отношение на ТОЛ таксите на трансевропейската пътна мрежа в части на Норвегия, различни от югоизточна Норвегия, спрямо ТОЛ таксите, действащи към датата на влизане в сила на Решение на Съвместния комитет на ЕИП № 129/2012 от 13 юли 2012 г. (2), е възможно да се прилага настоящият размер на отстъпки или намаления на таксите за редовни ползватели, при условие че делът на международния тежкотоварен трафик по въпросната инфраструктурна мрежа е под 30 %.
                                    За ТОЛ такси, въведени след датата на влизане в сила на Решение на Съвместния комитет на ЕИП № 129/2012, отстъпките или намаленията на таксите за редовни ползватели могат да надвишават размера, посочен в член 7и, параграф 2, буква в) от тази директива, при условие че:
                                    
                                                —
                                             
                                             
                                                делът на международния тежкотоварен трафик по въпросната инфраструктурна мрежа не надвишава 5 %,
                                             
                                          
                                                —
                                             
                                             
                                                размерът на такива отстъпки или намаления се оправдава от специфичните обстоятелства, а именно когато съответната инфраструктурна мрежа включва мостове или тунели, за да се замени фериботна връзка.
                                             
                                          
                                       (2)  ОВ L 309, 8.11.2012 г., стр. 8.“"
                        
                                 
                              
                           (2)  ОВ L 309, 8.11.2012 г., стр. 8.“"
                        
                     
                  
                        3.
                     
                     
                        Буква е) се преномерира на буква г), а думите „7, параграф 9“ в нея се заменят с думите „7, параграф 1“.
                     
                  
         
            Член 2
            Текстовете на Директива 2011/76/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 3 декември 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
            
         
         
            Съставено в Брюксел на 2 декември 2016 г.
            
               
                  За Съвместния комитет на ЕИП
               
               
                  Председател
               
               Bergdís ELLERTSDÓTTIR
            
         
         
            (1)  ОВ L 269, 14.10.2011 г., стр. 1.
         
            (*1)  Без отбелязани конституционни изисквания.
      
      
         
            Декларация на държавите от ЕАСТ
            
               към Решение на Съвместния комитет на ЕИП № 244/2016 за включване на Директива 2011/76/EС към Споразумението за ЕИП
            
            Включването в Споразумението за ЕИП на член 2, буква б), член 7в, член 7е, параграфи 4 и 5, член 7ж, параграф 1, подточка iv), член 7з, параграфи 3 и 4, член 7и, параграф 1, член 7й, параграфи 3 и 4, член 11, параграф 1, букви а) и г) и приложения IIIa и IIIб на Директива 1999/62/ЕО на Европейския парламент и на Съвета от 17 юни 1999 г. относно заплащането на такси от тежкотоварни автомобили за използване на определени инфраструктури (1), изменена с Директива 2011/76/ЕС на Европейския парламент и на Съвета от 27 септември 2011 г. за изменение на Директива 1999/62/ЕО относно заплащането на такси от тежкотоварни автомобили за използване на определени инфраструктури (2), не засяга приложното поле на Споразумението за ЕИП.
            
               (1)  ОВ L 187, 20.7.1999 г., стр. 42.
            
               (2)  ОВ L 269, 14.10.2011 г., стр. 1.